Die lees van hierdie gedeelte laat dit so maklik klink om die regte lewensmaat te vind. Dit lyk op die oog af asof dit sommer net een gebed van Abraham se dienaar geverg het en siedaar! Skielik daag die perfekte vrou by hom op. Wanneer ons tog aan die begin van hoofstuk 24 noukeurig lees, sal ons Abraham se besorgdheid oor hierdie saak opmerk. Dit was vir hom, soos vir enige goeie vader, baie belangrik dat sy seun ‘n goeie, deugsame en rein vrou sou kry. Ek is ook redelik seker daarvan dat Abraham al heelwat oor hierdie saak gebid het voordat hy sy dienaar uitgestuur het. Die dienaar van Abraham se gebed was derhalwe nie die enigste een wat daartoe sou lei dat die regte vrou vir Isak gehaal word nie.
Jy is dalk nie skuldig aan hierdie lelike vergrype wat ek sopas genoem het nie. Maar dalk is jy deel van ‘n groot groep mense wat net vir die skyn ‘n goeie lewe lei. Asof God nie alles sien nie. Hy sien dat ek voor maats en in die openbaar dalk die mooiste maniere voorhou, maar tuis behandel ek my ouers, broers en susters sonder respek. Hy sien dat jy jou werk doen om deur mense ge-eer te word eerder as om dit in nederige diensbaarheid aan God te doen om Sy eer eerder as die van mense te soek. Hy hoor met watter grappies en gesprekke kerkmense hulself besig hou. En Hy weet na watter films hulle graag kyk.